# বিবর্তন

Hominoids উতা হাবি আহেসিতা কমন পুর্বপূরুষ আগত্ত
জীববিজ্ঞানে **বিবর্তন** বা Evolution বুলতে হারপেয়ারতা প্রজন্মত্ত প্রজন্মত গাঠনিক বারো চারিত্রিক বৈশিষ্ট্যর (traits) পরিবর্তন উহান। কোন জীবর বংশধরর বিতরে যে জিনগি ছিতারার ঔতাই বংশগতিত নানান বৈশিষ্ট্য হঙকরেদেরগা । জিনর [পরিব্যক্তি|পরিব্যক্তির]] মাধ্যমে জীবর লেপ্পা বংশধর আকতাৎ নুৱা বৈশিষ্ট্য হঙিতে পারে বা পুরানা বৈশিষ্ট্যে উতা আতাপিটা অইতে পারে। যদিয়ৌ প্রজন্ম আহানাৎ জীবর বৈশিষ্ট্যর যে পরিবর্তন অর, ঔহান একদুম সামান্য। কিন্তু কালক্রমে জীবগোষ্টীত (population) ঔরে সামান্য পরিবর্তন ঔহানই ডাঙর অয়া দেহাদের বারো এহানরা নুয়া নুয়া প্রজাতির জীবর উদ্ভবউ অইতে পারে। নানান প্রজাতির বিতরর আহিত দেহা নানান অঙ্গসাংস্থানিক ও জেনেটিক মিল উতা চেইলে হারপা পারিয়ার যে আমার চারিয়বেদের হাবি প্রজাতির প্রাণী হাবি ক্রমান্বয়িক পরিবর্তন আহার বিতরেদে সাধারণ পূর্বপুরুষ জাতআহাত্ত থেকে তাপ্প তাপ্প জরম অসিতা।

## বিবর্তনর ভিত্তি

বিবর্তনর ভিত্তিহান অইলকা বংশপরম্পরাত জিনর সঞ্চারণ। যেহানে জীব আগর বংশগতভাবে পাসে বৈশিষ্ট্যউতারকা (inheritable traits) দায়ী, ঔতাই জিন। এরে জিনএতা খেয়নার কারনে জীবগোষ্ঠী আহার বিভিন্ন সদস্যর বিতরে বংশগতীয় বৈশিষ্ট্য তঙাল অর বা প্রকরন (variation) নিকুলের।

বিবর্তন উহানরে মূলত দুহান বিপরীত নিয়ামকর ফলহান মাতে পারিয়ারঃ প্রক্রিয়া আহানাৎ ক্রমাগতভাবে নুয়া প্রকরণ হঙর, বারো আরাক প্রক্রিয়া আহানৎ প্রকরণউতার (variants) কোনতা কমের কোনতা বপের। নুয়া প্রকরণ হঙরতা দুহান উপায়েঃ ১. জেনেটিক মিউটেশন (mutation ) বারো ২. বিভিন্ন জীবগোষ্ঠী বা প্রজাতির বিতরে জিনর হমাহমি অইলে। জিনেটিক রিকম্বিনেশনর (genetic recombination ) মাধ্যমেও নুয়া বৈশিষ্ট্যর জিন হঙিতে পারে ।

## কৌশল(mechanism)

দুহান কৌশলনো (mechanism) কোন ভ্যারিয়্যান্ট আহান কমতই না বাড়তই উহান হারপানি য়াকরের। আহান অইলতা প্রাকৃতিক নির্বাচন, যে প্রাকৃতিক পদ্ধতিলো আগদে জীবগোষ্ঠী আহানর সুবিধাদায়ক বৈশিষ্ট্যর অধিকারী সদস্য বা ভ্যারিয়্যান্টর সংখ্যা বাড়ের বারো কালক্রমে ঔতা ঔ জীবগোষ্ঠীর সাধারণ (common) বৈশিষ্ট্যত সিলরগা, বারো আরাক আগদে ক্ষতিকর বা কম সুবিধাদায়ক বৈশিষ্ট্যসম্পন্ন ভ্যারিয়্যান্ট উতার সংখ্যা কমাদের, যেহানরকা ঔরে ভ্যারিয়্যান্টউতা তাপ্প তাপ্প বিরল (rare) অয়া আইতারা। এহার কারণহান অইলতা, পারিপার্শ্বিক পরিবেশর লগে সুবিধাজনক বৈশিষ্ট্যর সদস্যউতা নিয়াম দিন জিঙতা অয়া থাইতারা বারো বপকরে শৌশুমারা জরম দেনা পারতারা। এসাদে বংশপরম্পরাত ঔরে বৈশিষ্ট্যউতা বংশগতভাবে থাঙনার প্রজন্মউতাৎ বপিয়া সঞ্চারিত অর।
প্রজন্মান্তরে প্রাকৃতিক নির্বাচনর বিতরেদে হুরুকাং হুরুকাং দৈব (random) পরিবর্তন উতার মাধ্যমে সুবিধাজনক বৈশিষ্ট্যউতা কালক্রমে জীবগোষ্ঠীত প্রকট অয়া দেহাদের, বারো এসাদে ঔরে জীবগোষ্ঠী তার পরিবেশহারর সাথে অভিযোজিত অইতারা। বিবর্তনের আরাক কৌশল আহান অইলতা জিনেটিক ড্রিফট (genetic drift ), এহান স্বাধীন পদ্ধতি আহান যেহানলো গোষ্ঠী আহার বিতরর নানান বৈশিষ্ট্যের উপস্থিতির হার (frequency of traits) খাঙদা পরিবর্তন অর।

# জৈব বিবর্তন

বিবর্তনীয় জীববিজ্ঞানী গিরকলকেয়ে বিভিন্ন সময়ে প্রমাণ করে দেহুয়াসি যে বিবর্তন উতা ঘটের। বিভিন্ন পরীক্ষা-নিরীক্ষা করিয়া বিবর্তনর তত্ত্বগুউতারে তানু যাচাই করিয়া চাসি, এতার উন্নয়ণ করেসি, বারো এবাকাউ গবেষনা চালিয়া যিতরাগা।

## বিবর্তনীয় জীববিজ্ঞানর ইতিহাস

১৮৮২ সালে চার্লস ডারউইন গিরকে পয়লা স্কেচউহান করেসিল যেহানরে আমি 'অরিজিন অফ স্পেসিস' মাতিয়ার*.]]*

উনবিংশ শতাব্দীর হমবুকে বিবর্তনীয় জীববিজ্ঞানর গবেষণা অকরা'গ অসিল যেবাকা ফসিল রেকর্ড বারো প্রাণীবৈচিত্র্যর গজে থালগো দিয়া তানু লেপসিলা, সমেইর লগে লগে প্রজাতিত পরিবর্তন ঘটের। কিন্তুমান বিবর্তন সংঘটিত
হওয়ার প্রক্রিয়াউতা অস্পষ্ট বারো মানুয়ে একদম হারনাপেয়া থাইলা অইস যদি চার্লস ডারউইন বারো আলফ্রেড রাসেল ওয়ালেস গির দিয়গিয়ে তঙাল করে তানুর প্রাকৃতিক নির্বাচন তত্ত্ব উপস্থাপন নাকরলা অইস। ১৮৫৯ সালে ফঙিয়া আলোড়ন সৃষ্টি করেসে লেইরিক আহান On The Origin Of Species -এহার মাধ্যমে ডারউইন গিরকে যেবাকা প্রাকৃতিক নির্বাচন তত্ত্ব প্রচার করানি অকরলা, ঐবাকাই বৈজ্ঞানিক মহলে ঔহান প্রামাণিক বারো যুক্তিগ্রাহ্য বুলিয়া মানিয়া নেসিগা বারো হাবিরাং স্বীকৃতি পাসে।

এতার নিয়াম পিসেদে, ১৯৩০ সালর বারাদে ডারউইনীয় প্রাকৃতিক নির্বাচন তত্ত্বর লগে মেন্ডেলীয়
বংশগতিবিদ্যার মেলবন্ধন আহান অইলবিবর্তনের আধুনিক সংশ্লেষনী তত্ত্ব(Modern Evolutionary Synthesis), যেহান প্রাকৃতিক নির্বাচন বারো মেন্ডেলীয় জেনেটিক্সলো সমন্বিতভাবে বিবর্তনরে ব্যাখ্যা
করের।
এরে শক্তিশালী বারো ভবিষ্যৎবাণী করে পারেকুরা তত্ত্ব এহানরে আজি আধুনিক জীববিজ্ঞানর কেন্দ্রীয় মূলতত্ত্বহান বুললেউ য়াকরের; প্রতিষ্ঠা পাসে এরে পৃথিবী এহানাৎ প্রাণিবৈচিত্র্যর একমাত্র বৈজ্ঞানিক ব্যাখ্যাহান হিসাবে।

 ঔহানলো জীববিজ্ঞানী বারো এবং বংশগতিবিদ, কলম্বিয়া এবং রকফেলার ইউনিভার্সিটি ও ক্যালিফোর্নিয়া
ইন্সটিউট অব টেকনোলজির অধ্যাপক থিওডসিয়াস ডবঝানস্কি গিরকে উল্লেখ করেসেতা
 (বিবর্তনর মিল্লেঙলো নাচেইলে জীববিজ্ঞানর কিত্তাউ কোন অর্থ নাথার।)

## কিহানরে বিবর্তন মাতানি বারো কিহানরে নামাতানি

 ডিএনও ষ্ট্রাকচার। নিউক্লিওবেইস উতা হম্বুকে, বারেদে ফসফেট-সুগার চেইনলো ডাবল হেলিক্স
কিহান বিবর্তন, ঔহান চুমকরে হারপেইলে কিহান বিবর্তনহান নাগই ঔহানৌ হারপানি য়াকরের।

প্রথমত, বিবর্তন উহান শিচ্চিল থিওরি (scientific theory) বা তত্ত্বহান নাগই। গাছজারেত্ত আপেলগো মাটিত পড়ানির সাদে (যেহানলো মাধ্যাকর্ষণ তত্ত্ব ব্যাখ্যা করানি অর) পর্যবেক্ষণযোগ্য প্রাকৃতিক ঘটনা আহান। বিবর্তন হুত্তুমে মাতলে
বৈজ্ঞানিক ফ্যাক্ট (scientific fact) আহান। ব যে সুপ্রতিষ্ঠিত বৈজ্ঞানিক তত্ত্বহানলো বিবর্তন নাঙর এরে ফ্যাক্ট এহানরে ব্যাখ্যা করানি অর ঔহানরে মাততারা বিবর্তনতত্ত্ব । অর্থাৎ, **আহিগির মুঙে দৃশ্যমান প্রাকৃতিক ঘটনা আহানে বিবর্তন কিসাদে অর**, ঔহানর ব্যাখ্যাহান দেরতা বিবর্তন তত্ত্বই। বিবর্তনতত্ত্বরে (theory of evolution) সংক্ষেপে ইমে 'বিবর্তন' উনিয়াউ মাততারা। প্রবন্ধ এহানাৎ 'বিবর্তন' ওয়াহি এগোরে ইমে **ফ্যাক্ট** হারপুয়ানি অসে। বারো যেপেইত 'তত্ত্ব' বুঝানি অসে ঔপেই সুনির্দিষ্টভাবে "বিবর্তনতত্ত্ব" ইকরেসি।

দ্বিতীয়ত, বিবর্তন বুলতে জীবজগতের উন্নতি বুঝারহান নাগই; বিবর্তন অইলতা পরিবর্তন, সাধারণ পরিবর্তন নাগই, ডারউইন গিরকর ভাষ্যমতে এহান "পরিবর্তনসহ উদ্ভব" (descent with modification)। এরে পরিবর্তন এহান ইতিবাচক, নেতিবাচক নাইলে নিরপেক্ষ অইতে পারে। এহান নির্ভর করেরতা পারিপার্শ্বিক অবস্থা বারো পরিবেশর গজে।
তবে সাধারণত বিবর্তনরে জীবজগতর উন্নয়ন বুলিয়া নিঙকরতারা, কিয়া মাতলে হবা উদ্দেশ্যে বা জীব আগরে বাড়তি সুবিধা দের বৈশিষ্ট্যউতা প্রাকৃতিক নির্বাচনর মাধ্যমে হবানেই উতাত্ত বপিয়া দেহাদের। অর্থাৎ বিবর্তনে হবা গুণ অউতাই হবানেই গুণেত্ত বপিয়া থার।

তৃতীয়ত, বিবর্তন উহান খাংদা অর ঘটনাহান নাগই। বিবর্তন নিরবচ্ছিন্নভাবে চলিয়া যারগা। এহান নিয়াম ধীর প্রক্রিয়া আহান। আহিত পড়ানির সাদে ডাঙর কোন পরিবর্তন দেহানিরকা লাখ লাখ বসর পেয়া পেয়া লাগের । উল্লেখযোগ্য পরিবর্তনর আহানরকা জীবগোষ্ঠী আহানরে লিশিং লিশিং মধ্যবর্তী অবস্থার (transitional forms) বিতরেদে যানা লাগের।

হানতে দেহিয়ারতা, বিবর্তন এহান সরাসরি পর্যবেক্ষণলব্ধ ঘটনা আহান। যদিয়ৌ বিবর্তনর ফলে জীবজগতর অভিযোজন অর, অধিকাংশ ক্ষেত্রত বিবর্তন অউসাদে যথাযথ উপকারী নাউ অর। বিবর্তনর ফলে জীবজগতর নাটকীয় পরিবর্তন আহান অর হায়হান, কিন্তুমান ঔহান ক্ষুদ্র সময়র মাতুঙে চেইলে সামান্যহান ।

## বিবর্তনর সাক্ষ্যপ্রমাণ

Simulation of genetic drift of 20 unlinked alleles in populations of 10 (top) and 100 (bottom). Drift to fixation is more rapid in the smaller population.
বিবর্তনর পক্ষে সাক্ষ্যপ্রমাণ হিসাবনিকাশ নেই। বিবর্তন বারো জৈব অভিব্যক্তির পক্ষে যে যে সাক্ষ্য দেনা অর অউতা অইলতা- প্রাণ রাসায়নিক প্রমাণ, কোষবিদ্যা বিষয়ক প্রমাণ, শরীরবৃত্তীয় প্রমাণ, জীবাশ্ম বা ফসিলর প্রমাণ, সংযোগকারী জীবর (connecting link) প্রমাণ, ভৌগোলিক বিস্তারর (Geographical distribution) প্রমাণ, তুলনামূলক অঙ্গসংস্থানর প্রমাণ, শ্রেনীকরণ সংক্রান্ত প্রমাণ, নিষ্ক্রিয় বা বিলুপ্তপ্রায় অঙ্গর প্রমাণ ইত্যাদি । এতাবাদে ১৯৫০ সালর পিসেদেত্ত বিবর্তনর সপক্ষে হাবিত্ত জবরদস বারো গুরুত্বপূর্ণ প্রমাণ পাসিতা ‘আণবিক জীববিদ্যা’ (molecular biology) বারো সাইটোজেনেটিক্স (cytogenetics) এত্ত । আধুনিক জীববিজ্ঞান, প্রত্নতত্ত্ববিজ্ঞান, জেনেটিক্স, জিনোমিক্স বারো আনবিক জীববিদ্যার হাবি শাখাত বিবর্তনর পক্ষে জোরালো প্রমাণ পাসি। এপেই কতহান তুলিয়া ধরানি অইল -

* সাধারণ পূর্বপুরুষেত্ত প্রজাতি আহাত্ত আরাক প্রজাতি আহান উদ্ভুত অইলে প্রজাতিউতারমা সম্পর্ক আহান থাইতয়, এতা হাবিরে জাতিজনি বৃক্ষলো (Phylogenetic tree) হাজানি য়াকরের। অহান দৃশ্যমানহান।

* জীবজগত এহান রেপ্লিকেশন, হেরিটাবিলিটি, ক্যাটালাইসিস বারো মেটাবলিজম নাঙর সার্বজনীন মৌলিক প্রক্রিয়ার অধীনে চলেরহান, যেহান জীবন প্রক্রিয়ার অভিন্ন উৎস আগর বারাদে আঙুলিগো দেহাদের।

* বিবর্তন তত্ত্বত্ত যেতা হাবি সিদ্ধান্ত দিয়াসি উতা প্রত্নতত্ত্ব, জৈব রসায়ন, আনবিক জীববিদ্যা, কোষ বংশবিদ্যা কিংবা জেনেটিক ট্রেইটেত্ত পাসি সিদ্ধান্তর লগে মান্দা অসে।

* প্রাণীর ফসিলউতা এরে জাতিজনি বৃক্ষর ঠিক ঠিক জাগাত দিয়ে খাপ খারগা। ট্রান্জিশনাল ফসিল বারো ‘মিসিং লিঙ্ক’ আবকসা বিসারিয়া পানা অসে।

* আবকসা প্রানীর বিতরে অসম্পূর্ণ পাখা, আহিথম বারো নিষ্ক্রিয় অঙ্গাদির অস্তিত্ব পেয়ার।

* তিমির পিছেদর জাঙ উহান, ডলফিনের পিছেদর ফিন, ঘড়ার হেলপা আঙুলি ঔতা বারো লেজবিশিষ্ট টেইপাঙ মানুর মৌ প্রকৃতিত থাইলে থাইলেই দেহিয়ার। এহান বিবর্তনর কারণেই অরহান। কিয়া মাতলে, অংগ আকেইগো লুপ্ত অইলেও জনপুঞ্জর জীনে ফেনোটাইপ বৈশিষ্ট্য হিসেবে ডিএনএ ঔতা তথ্যহানি থদের। অউহার পুনঃপ্রকাশ ঘটানি উহান বিরলহান নাগই। এহানরে বিবর্তনের পরিভাষাত মাততারাতা আতাভিজম ।

A baleen whale skeleton, *a* and *b* label flipper bones, which were adapted from front leg bones: while *c* indicates vestigial leg bones, suggesting an adaptation from land to sea.
* কোলাকান্থ বারো লাংফিশের সাদে জীবন্ত ফসিল বিজ্ঞানী গিরিগিথানীয়ে বিসারেয়া পাসি।

* জীবজগত এহাক প্রজাতির বিন্যাস বিবর্তনের ইতিহাসর ক্রমধারার লগে সঙ্গতি থর। বিচ্ছিন্ন দ্বীপে আকেইগত এমন বৈশিষ্ট্যর জীব পাসি যেতা মুল ভূখন্ডে অনুপস্থিত, এহান বিবর্তন প্রক্রিয়ার লগে সামঞ্জস্যপূর্ণ।

* বিবর্তন তত্ত্ব অনুসারে আগে বিকশিত অংগ-প্রত্যঙ্গ উতাত্ত নুয়া অঙ্গর কাঠামোহান হঙর । বিভিন্ন মেরুদন্ডী প্রাণীর মুঙেদের আত বা অগ্রপদর বিতরে লক্ষ্যনীয় মিল দেহিয়ার। ব্যাঙ, কুমীর, পাহিয়া, চিকফেই, ঘড়া, গরু, তিমি মাছ বারো টেইপাঙ মানুর অগ্রপদর গঠন প্রায় আকসাদে ।

* আনবিক স্তরেও য়ারিহান আক হান। অহানে ফ্রুটলাই বারো টেইপাঙ মানুর বিতরে বাহ্যিক পার্থক্য থাইলেউ, তানু শতকরা সত্তরভাগেত্ত জিঙ ‘কমন জিন‘ শেয়ার করতারা। বারো যে পূর্বপূরুষর লগে কাদাবারার সমেইত বিচ্ছিন্ন অসি,তানুর জিনগত কাদাকাদি অহানউ চেইলহান। মানুর লগে ওরাং ওটাং -অর ডিএনএ অণুর বেইসজোড়র বিতরর পার্থক্য ইমে ২.৪%, গরিলার লগে ১.৪%, বারো শিম্পাঞ্জীর লগে মাত্র ১.২%। বিবর্তন তত্ত্ব চুম নাইলে এসাদে মিল উতা নাথাইল অইস।

* স্বতন্ত্রভাবে বা সমান্তরালে অর বিবর্তন উতাও পরীক্ষিত। যেমন, পাহিয়া, চিকফেই বারো পকজকর পাখাহানি ফরদিতে পাঙলাক করলেউ এতার গঠন এবং উদ্ভব অসেতা আরাক আকসাদে।

* লেন্সকির পরীক্ষা সহ বহু পরীক্ষাত প্রজাতি গঠনর আবকসা উদাহরণ পাসি ।
* আধুনিক বিজ্ঞানর আর আর শাখাউতাত পাসি তথ্য উপাত্ত সিদ্ধান্ত ঔতা হাবি বিবর্তনের পক্ষেই আসে।

## বিবর্তন এহান কিসাদে অরহান?

প্রজন্মর থাঙনাৎ প্রজন্মৎ জীবর বংশগতভাবে পাসি বৈশিষ্ট্যউতা পরিবর্তনর মাধ্যমে বিবর্তন অর। মূলত দুহান ঘটনার বিতরেদে বিবর্তন প্রক্রিয়া উহান ঘটের- ১. ভ্যারিয়েশন (variation) বা প্রকরণ, জীবগোষ্ঠী আহার বিতরর সদস্য বা জীব অউতা পরষ্পরর বিতরে তঙাল তঙাল বৈশিষ্ট্যের পার্থক্য থাইতয়। ২. হেরেডিটি (heredity) বা বংশগতি। এরে তঙাল তঙাল বৈশিষ্ট্য এতা পরবর্তী প্রজন্মত বংশগতভাবে (genetically) সামিল অইতয়।

অর্থাৎ, যেবাকা এরে তঙাল তঙাল বৈশিষ্ট্যসম্পন্ন জীব বা প্রকরণউতার (variants) বিতরে কোন কোন প্রকরণ সংখ্যাত বপের বা কোনপেই কমের, উবাকা এরে পরিবর্তনর লগে লগে পুরা গোষ্ঠীহানই (population) পরিবর্তন অয়া হদার। এরে পরিবর্তন এহানই অইলতা বিবর্তন। এহানরকা যেসাদে কোন কোন বৈশিষ্ট্য পুরোপুরিভাবে মাঙয়া যারগা উসাদে নুয়া নুয়া বৈশিষ্ট্য আবির্ভূত অইতে পারে।

### ভ্যারিয়েশন (variation) বা প্রকরণ

Duplication of part of a chromosome.
জীবগোষ্ঠী আহার বিতরর সদস্য বা জীব অউতা পরষ্পরর বিতরে তঙাল তঙাল বৈশিষ্ট্যের পার্থক্য অরতা দুইভাবে -
এক. বংশগতভাবে (genetically) বারো দুই. পরিবেশর প্রভাবে, বিজ্ঞানর ভাষাত যেতারে মাতিয়ারতা "Nature" বারো "Nurture"। কোন জীব আকতার পারিপার্শ্বিক পরিবেশ তঙাল অইলে অউতা ডাঙর অইতারা তঙালভাবে। এহান বিবর্তনহান নাগই। যেমনঃ- একটা কুকুর আগরে বপকরে খানারতা দিলে তার গারিগ হবা অইতয়, কিন্তু এরে শারীরিক পরিবর্তন এহান তার পরবর্তী প্রজন্মত নাযিতইগা। অর্থাৎ কুকুর আগরে বপকরে খাওয়াদিয়া স্বাস্থ্যবান অইলে, তার শৌমুমারা যে স্বাস্থ্যবান অইতায় এসাদে কথা নেই। আরাক বারদে, "Nature" অংশ এহান জীব আগই বংশগতভাবে পার, বারো এহানই বিবর্তিত অরহান সময়র লগে প্রজন্মান্তরে।

এসাদে জেনেটিক বিচিত্রতা বংশবৃদ্ধির মাধ্যমে সরাসরি ভবিষ্যৎ প্রজন্মত সিলর। এনে বৈশিষ্ট্যউতার মুলগো অইলতা জিন (gene) যেগ থারতা প্রাণিকোষর DNA-গর বিতরে। DNA অগই তার প্রতিরূপ (replication) হঙকরানির মাধ্যমে পরবর্তী প্রজন্মত এরে জিনএতারে সিলকরের। জীবগোষ্ঠি বা পপুলেশন আহানর বিভিন্ন সদস্যর বিতরে DNA গঠনে খানিমানি পার্থক্য থার। এরে পার্থক্য থানার মানে অইলতা জিনগত পরিবর্তন। এহানরকা ঔ পপুলেশনর হাবি জীবর চারিত্রিক বৈশিষ্ট্য আগরাংতো আগরাং কমবেশ তঙাল অরতা।

### বংশগতি

Mutation followed by natural selection, results in a population with darker colouration.
মালক বাপকরাংতো যে শৌগ উজ্জের, তার বৈশিষ্ট্যউতা তার মালক বাপকর কাদাবারত থার। কারনহান, প্রজননর সমেইত মালক-বাপক দিয়গিয়ে তানুর DNA-র প্রতিরূপ হঙকরাতারা, যেতা শৌগর বিতরে গিয়া পুনর্গঠিত অর। অহানে শৌশুমারারর DNA-র গঠন তার মালক বাপক খাণি অইলেউ তঙাল অর। চারিত্রিক বৈশিষ্ট্যর বারেউ উসাদে।

শৌ আগ তার মালক বাপকর পরিপূর্ণ ক্লোনগো (clone) নাউ অর; মালক বাপক বারো শৌ শুমারা ভিন্ন বৈশিষ্ট্যর অইতারা। যদি মালক বাপক বারো তানুর শৌর DNA হুবহু আকতা অইলইস, পপুলেশন আহান পরিবর্তিত নাউ অইলা অইস, অর্থাৎ বিবর্তন নাউ অইল অইস।

এপেইপ্রশ্নহান অইলতা DNA উতা কিয়া নিজর হুবহু হঙকরানি নারতারাতা? কারণহান DNA নিয়াম জটিল অণু আগো, বারো প্রতিরূপর সমেইত সামান্য লেইলেক (error) আহান বারো মিউটেশন (mutation) অইলেও ঔহান শৌগরাং ভিন্ন বৈশিষ্ট্যে অয়া প্রকাশ পার। মিয়োসিস কোষ বিভাজনর সমেইত এসাদে লেইলেক অনার সম্ভাবনা শতভাগ।

### ফিটনেস

A chart showing three types of selection.
1. Disruptive selection
2. Stabilizing selection
3. Directional selection
ফিটনেস অইলতা জীব আগর প্রজননর সামর্থ্যহান। শারীরিকভাবে শক্তিশালী জীব আগই প্রজননর ক্ষেত্রৎ যেসাদে দুর্বল অইতে পারে, ঔসাদে শারীরিকভাবে দুর্বল একটি জীব আগই প্রজননর ক্ষেত্রৎ শক্তিশালী অইতে পারে। শারীরিক বৈশিষ্ট্য আকেইহান জীব আগরে বপকরে ভায়াব্‌ল (viable) শৌশুমারা উৎপাদনর সামর্থ দিতে পারে। এসাদে অইতেও পারে যে, বৈশিষ্ট্য উহান জীবউগোরে শৌ পালানির ক্ষমতাও দিয়াদেসে। বৈশিষ্ট্য আকেইহানে বারো বপিয়া সশ জিংতা অয়া থানার ক্ষমতা উহান বাড়াদের । বৈশিষ্ট্য অহানি বাড়তি বা কম সামর্থ্য দিতই নাদতই ঔহান পরিবেশর গজে নির্ভরশীল। পরিবেশ সিলুইলেবা জীবউগো আরাক পরিবেশ আহানত স্থানান্তর অইলে তার ফিটনেসেও পরিবর্তন আইতয়।

### সিলেকশন

সিলেকশন বা নির্বাচন অইলতা এমন ঘটনা আহান যেহানর মাধ্যমে পপুলেশন আহানাৎ বলিপাংকাল জীব বপিতারা বারো দুর্বল জীব কমতারা। প্রজাতি আহার পপুলেশনে ঔ বৈশিষ্ট্যউতাই কমন (common) অয়া দেহাদের , যেতা বংশবৃদ্ধির মাধ্যমে জীব আগের বপকরে শৌ ঝরম দেনিত পাংলাক করের। এহানরেই মাততারাতা সিলেকশন বা নির্বাচন। জীবআগো কতিহান উর্বর (viable) শৌ জরম দেনা পারের উহান নির্ভর করেরতা তার বৈশিষ্ট্যে কতহান গজে। প্রজন্মান্তরে ঔতার commonness বা uncommonness উহানরেই মাতিয়ারতা সিলেকশন। প্রজন্মান্তরে বৈশিষ্ট্য উতা বাড়তে থার, বারো বাড়তে বাড়তে এসাদে অর যেবাকা পপুলেশন আহার হাবি জীবর বিতরে বৈশিষ্ট্য উহান দেহাদের। এহানরে মাতিয়ারতা ফিক্সেশন (fixation)।

সিলেকশন নানানভাবে অইতে পারে। মানু যেবাকা অন্য জীবর প্রজাতিত তার(মানুর) কাঙ্খিত বৈশিষ্ট্যসম্পন্ন জীবউতারে বপকরে শৌশুমারা জরম দেনার সুযোগ করে দিতারা, ঔহানরে কৃত্রিম নির্বাচন মাততারা। নাইলে ঔহানরে আমি ন্যাচারাল সিলেকশন বা প্রাকৃতিক নির্বাচন (Natural Selection) বুলিয়ার। যৌন প্রজননক্ষম জীবর ক্ষেত্রৎ আরাকজাতর সিলেকশন আকেইহান দেহিয়ার। ঔহান অইলতা যৌন নির্বাচন (Sexual Selection)। কোন জীবর বৈশিষ্ট্য আহান যদি জীবউগরে বিপরীত লিঙ্গরাং আকর্ষণীয় করের, অহান অইলে ঔরে বৈশিষ্ট্যউহানই জীবউগোরে বপিয়া শৌশুমারা জরম দেনাত পাংলাক করতই। এসাদে প্রজন্মান্তরে বৈশিষ্ট্য উহান পপুলেশনে common অয়া আইতয় বারো সময় আহানাৎ ফিক্সেশন পয়েন্টে থুঙিতই।

## পাসিতা

## গ্রন্থপঞ্জি

* Jerry A. Coyne, Why Evolution Is True, Viking Adult , 2009
* Richard Dawkins, The Greatest Show on Earth: The Evidence for

Evolution, Free Press, 2009

* Richard Dawkins, The Ancestor’s Tale: A Pilgrimage to the Dawn of

Evolution, Mariner Books, 2005

* The Science of Evolution and the Myth of Creationism: Knowing What’s

Real and Why It Matters, Ardea Skybreak, Insight Press; illustrated
edition edition, 2006

* Douglas J. Futuyma, Evolution, Sinauer Associates, 2005
* Mark Ridley, Evolution, Wiley-Blackwell, 2003